stanford-oval/wikipedia huggingface dataset:
וולאס וגרומיט

| --- | --- |

 מבוסס על:  דמויות מאת ניק פארק
 בימוי:  ניק פארק
 הופק בידי:  ניק פארק
 תסריט:  ניק פארק
 מדבבים:  פיטר סאליס
 מוזיקה:  ג'וליאן נוט
 מדינה:  בריטניה
 חברת הפקה:  אולפני ארדמן דרימוורקס הנפשה
 חברה מפיצה:  BBC One BBC Two ערוץ 4
 משך הקרנה:  סרט קצר: 24-31 דקות הסרט המלא: 85 דקות
 שפת הסרט:  אנגלית
 סוגה:  אנימציה סטופ מושן סלפסטיק קומדיה הרפתקאות
 פרסים:  זכייה ב-3 פרסי אוסקר לסרט אנימציה הטוב ביותר: "המכנסיים הלא מתאימים" "הרפתקה מצמררת" "וולאס וגרומיט והארנב הקטלני"
 סרטים בסדרה:  "טיול לא מהעולם הזה" (1989) "המכנסיים הלא מתאימים" (1993) "הרפתקה מצמררת" (1995) "וולאס וגרומיט והארנב הקטלני" "וולאס וגרומיט: עניין של חיים ומוות" (2008)
 www.wallaceandgromit.com
ווֹלאס וגרומיט (באנגלית: Wallace & Gromit) הוא שמן של הדמויות הראשיות שכיכבו בסדרה של ארבעה סרטוני אנימציה קצרים, סדרת מעברונים קצרים, וסרט באורך מלא אשר בוימו על ידי ניק פארק עבור אולפני ארדמן אנימציות. כל הדמויות בסרטונים ובסרט של וולאס וגרומיט נעשו מדגמי פלסטלינה אשר נבנו על גבי שלדי מתכת, והוסרטו באמצעות טכניקת סטופ מושן.
עלילות הסרטים מתמקדת בממציא תמהוני בשם וולאס ובכלבו הנאמן והחכם גרומיט המתגוררים בעיירה וייגאן שבמחוז לנקשייר בבריטניה.
בשל ההצלחה הרבה לה זכו הסרטונים והסרט, הפכו הדמויות לאייקונים של התרבות הבריטית המודרנית ושל העם הבריטי. הסרטונים "המכנסיים הלא מתאימים" (The Wrong Trousers) ו-"הרפתקה מצמררת" (A Close Shave) והסרט "וולאס וגרומיט והארנב הקטלני" זיכו את אולפני ארדמן במספר פרסי אוסקר בקטגוריית "הסרט המונפש הטוב ביותר".
הסרטים בסדרה

את העבודה על הסרט הראשון בסדרת וולאס וגרומיט, "טיול לא מהעולם הזה", החל ניק פארק באופן עצמאי בעודו סטודנט, כחלק מפרויקט הגמר שלו. בשנת 1986 שכרו אולפני ארדמן את פארק ואפשרו לו להשלים את סרט האנימציה, בן חצי השעה, בו כיכבו לראשונה וולאס, ממציא בריטי מפוזר בעל חיבה עזה לקרקרים וגבינה, וכלבו המחונן גרומיט. בסרט מוצגות הרפתקאותיהם של הזוג הטסים לירח בשל מחסור בגבינה בסוף השבוע, כאשר החנויות סגורות. הסרט יצא לאקרנים ב-1989 וזכה להצלחה רבה ולמועמדות לאוסקר.
הצלחת הסרט הראשון הובילה להפקתם של סרטי ההמשך, "המכנסיים הלא מתאימים", בשנת 1993, שבו מסופר על פינגווין מרושע הגונב את המצאתו האחרונה של וולאס, ו"הרפתקה מצמררת" ב-1995, שבו מתוארים צמד הגיבורים כאשר הם מנסים לפתוח עסק לניקוי חלונות. שני הסרטים זכו בפרסי אוסקר ולפופולריות רבה. ה-BBC רכש את זכויות ההקרנה של שלושת הסרטים והסרטים הפכו במהרה לקלסיקה והוקרנו בשידורים חוזרים רבים במהלך חופשות חג המולד בבריטניה. בשנת 2005 יצא לאקרנים הסרט באורך המלא, "וולאס וגרומיט והארנב הקטלני" אשר הופק בשיתוף עם אולפני "דרימוורקס". הסרט נחל הצלחה ברחבי העולם וזכה באוסקר. כמו כן, בסמוך לבכורת הסרט התפרסמו באינטרנט עשרה סרטונים קצרים, בני שתיים וחצי דקות, בכיכובם של הצמד. בשנת 2008 יצא סרט קצר רביעי, "וולאס וגרומיט: עניין של חיים ומוות", שבו וולאס וגרומיט פותחים מאפייה, וולאס מתארס אבל הוא נקלע שלא מרצונו לפרשיית רצח מסתורית. בשנת 2024 יצא הסרט באורך מלא השני "וולאס וגרומיט: על כנפי הנקמה" שגם הוא זכה להצלחה רחבה ומועמד לאוסקר.
סדרת הסרטים מתאפיינת בהומור סלפסטיק קליל יחד עם הומור מתוחכם ועדין יותר ופונה לקהל צעיר ומבוגר כאחד.
הסרטים בסדרה > הסרטים

| הסרט | שנה | בימוי | משך הקרנה | אולפן | מפיץ | הערות |
| --- | --- | --- | --- | --- | --- | --- |
| "טיול לא מהעולם הזה" | 1989 | ניק פארק | 24 דקות | אולפני ארדמן | ה-BBC | הופק במסגרת פרויקט הגמר של ניק פארק |
| "המכנסיים הלא מתאימים" | 1993 | ניק פארק | 30 דקות | אולפני ארדמן | ה-BBC | ללא |
| "הרפתקה מצמררת" | 1995 | ניק פארק | 31 דקות | אולפני ארדמן | ה-BBC | ללא |
| "וולאס וגרומיט: עניין של חיים ומוות" | 2008 | ניק פארק | 29 דקות | אולפני ארדמן | ה-BBC | ללא |
| "וולאס וגרומיט והארנב הקטלני" | 2005 | ניק פארק | 85 דקות | אולפני ארדמן | דרימוורקס הנפשה | סרט באורך מלא |
| "וולאס וגרומיט: על כנפי הנקמה" | 2024 | ניק פארק | 79 דקות | אולפני ארדמן | נטפליקס | סרט באורך מלא |
דמויות > וולאס

וולאס הוא ממציא מפוזר המתגורר בצפון אנגליה יחד עם כלבו, גרומיט. ביתו של וולאס עמוס בהמצאותיו - מתקנים מכניים מסובכים בסגנון מכונות רוב גולדברג, אשר אמורים להקל במלאכות הבית, אך לעיתים קרובות מתקלקלים וגורמים למהומה רבה. דמותו של וולאס מוצגת כאנכרוניסטית והוא לבוש בדרך כלל בסגנון שמרני וחסר טעם עם מכנסי צמר חומים וחולצה לבנה אשר מעליה סוודר ירוק ועניבה אדומה. וולאס מתאפיין בחיבה יתרה לגבינה, קרקרים ותה. הוא איננו אוהב כלל ירקות. וולאס הוא אדם נעים הליכות וחביב עד כדי נאיביות. גישתו התמימה יחד עם המצאותיו המוזרות גורמות תמיד להסתבכות הצמד בבעיות מפתיעות. דמותו מבוססת במידת מה על אביו של ניק פארק, אשר עסק גם הוא בבניית מתקנים שונים להקלה על מטלות היומיום.
במקור דובב וולאס על ידי השחקן הבריטי פיטר סאליס ובדיבוב העברי דובב על ידי אלי לולאי.
דמויות > גרומיט

גרומיט הוא כלבו הנאמן והמבריק של וולאס. הוא אומץ על ידי וולאס לאחר סיום לימודיו באוניברסיטת דוגוורטס - פרודיה על בית-הספר הוגוורטס, שבו לומד הארי פוטר. גרומיט אינו מדבר, אך דמותו ורגשותיו מוצגים באמצעות הבעות פנים רבות ומגוונות. גרומיט מוצג כמחונן, לעיתים קרובות אף יותר מוולאס, והוא דואג לשלומו ולרווחתו של אדונו, תוך הבעות יאוש מתמשכות. לגרומיט כישרונות רבים והוא נראה לעיתים קרובות סורג, קורא עיתונים וספרים, פותר פזלים, מאזין למוזיקה קלאסית ומתקן פגמים בהמצאותיו של וולאס. גרומיט, המוכשר שבצמד, נוהג לחלץ את וולאס מהתסבוכות אליהן האחרון נקלע. למרות כל זאת, גרומיט מפגין חיבה אמיתית ונאמנות ללא תנאי כלפי אדונו.
הספרים שאותם גרומיט קורא הם פרודיות על ספרים אמיתיים, למשל: "הרפובליקה" מאת פלוטו (משחק מילים על שמותיהם של אפלטון ושל דמות הכלב של דיסני), "החטא ועונשו" מאת פידו דוגסטויבסקי, "אנשים ממאדים, כלבים מוונוס" ועוד. אחד מאבות הטיפוס של נאס"א לרכב סיור למאדים נקרא על שם גרומיט.
מאיה אטון

| --- | --- |
אין תמונה חופשית
 לידה:  1974 ירושלים, ישראל
 פטירה:  18 ביולי 2022 (בגיל 48 בערך) פתח תקווה, ישראל
 מקום קבורה:  הר המנוחות 
 לאום:  ישראלית
 מקום לימודים:  אוניברסיטת תל אביב החוג לתולדות האמנות M.A בצלאל אקדמיה לעיצוב ואמנות תל אביב MFA
 תקופת הפעילות:  מ-2007 
 תחום יצירה:  רב תחומי
 https://www.mayaattoun.com
 
מאיה אטון (1974 – 18 ביולי 2022) הייתה אמנית רב תחומית, שחיה ויצרה בתל אביב.
ביוגרפיה

אטון נולדה בירושלים. היא סיימה תואר ראשון ושני באמנויות באקדמיה לעיצוב ואמנות בצלאל וכן תואר שני נוסף במחלקה לתולדות האמנות באוניברסיטת תל אביב. אטון לימדה אמנות רב תחומית באקדמיה להנדסה ועיצוב שנקר. היא נפטרה בבית החולים בילינסון בפתח תקווה ב-18 ביולי 2022.
השכלה

1993-1997 - בצלאל אקדמיה לעיצוב ואמנות ירושלים BFA
2000-2004 - אוניברסיטת תל אביב החוג לתולדות האמנות M.A
2004-2006 - בצלאל אקדמיה לעיצוב ואמנות תל אביב MFA.
פרסים (באנגלית)

2005 - Braziers International Artists’ Workshop, Oxford shire, UK
2006 - Collaboration on Site, Helsinki, Finland
2007 - Oded Messer Award for Young Artist, Yanko-Dada Museum & the Messer Family, Ein-Hod
2008 - Finalists Exhibition, the Gottesdiener Foundation Israeli Art, Tel Aviv Museum of Art
2008 - Triangle International Artists’ Workshop, DUMBO, New York, NY
2008 - Artis Grant Recipient
2009 - the Guttesman Etching Center, Kibbutz Cabri
2009 - Young Artist Award, Ministry of Culture and Sports
2009 - Artis Grant Recipient
2010 - Oscar Handler Award, Lohamei Ha'getaot Gallery
2011 - Pavilon Am Milchhof and ECC Residency, Berlin
2012 - Artis Grant Recipient
2012 - Creative Encouragement Award, Ministry of Culture and Sports
2013 - Rabinovitz Foundation for the Arts
2015 - Ostrovsky Family Fund.
תערוכות יחיד

2006 - SoulSeek, גלריה בקיבוץ לוחמי הגיטאות
"קשר דם" מוזאון ינקו דאדא עין הוד
"לב זהב" גלריה לבונטין תל אביב
2008 - Modes of Application, Habres+Partner Gallery, Vienna
2009 - "בין כלב לזאב" תערוכת הזוכים פרס אמנות ע"ש גוטסדינר
"סף שמיעה" גלריה בקיבוץ לוחמי הגיטאות
"משוואות לגוף נופל" גלריה גבעון תל אביב
2010 - גלריית קיבוץ לוחמי הגטאות
2012 - Falling in Line with Hilla Ben Ari, Marie-Laure Fleisch Gallery, Rome.
2015 - "חצי מלא", גלריה גבעון, תל אביב
2019 - "קצה עובד קצה עומד", סדנת ההדפס ירושלים
2021 - "הרים סולאריים ולבבות שבורים", מגזין III יפו
2023 - "יד", גלריה גבעון
מבחר תערוכות קבוצתיות

2006
Liquorish Light, Saloona, Tel Aviv
Goods to Declare, MFA International, 100 Anniversary to Bezalel Academy of Art and
Design, Terminal 1, Ben Gurion Airport
Line in Space, Artists House, Tel Aviv
2007
Swamp, collaboration with Orly Sever, "Saf" project, Artists House, Tel Aviv
Flat, Bezalel gallery, Tel-Aviv
The Beautiful Void, gallery 39, Tel-Aviv
Passing the Batonette, Haifa Museum of Art, Haifa
Highlights of the Israeli Art Collection, the Israel Museum, Jerusalem
2008
Neues Sehen – Young Israeli Art, Syker Vorwerk center for
contemporary art, Germany
Short Cuts, Habres+Partner Gallery, Vienna
Detail, Chelouche Gallery for contemporary art, Tel-Aviv
Real Time: Art in Israel 1998-2008, the Israel Museum, Jerusalem
Sterility, Florentin 45 gallery, Tel-Aviv
2009
Up Against The Wall, Ileana Tounta Contemporary Art Center, Athens
BartArt, P8 Gallery, Tel-Aviv
Neues Sehen – Young Israeli Art, Dollinger Art Project Gallery, Tel-Aviv
Second Show: Contemporary Art from The Israel Museum, Mani House, Tel-Aviv
Violence of Drawing, 5 Place for Art, Tel-Aviv
Real Sci-Fi, Bezalel gallery, Tel-Aviv
2010
נתפס בסככה, הביאנלה הרביעית, בית האמנים, ירושלים
D, with Edgar Orlaineta, Water Institute Gallery, Givataym
שכנות אמנות רחוב ואדי ניסנאס חיפה
Thrice Upon A Time, Magasin 3 Stockholm Konsthall, Stockholm
משרד התרבות והספורט 2009 מקבלי פרסים לאמנות ועיצוב, מוזיאון הרצליה אמנות עכשווית, הרצליה
Jaffa Cakes TLV, Rove Gallery, LondonShelf, Whitstable Biennale, UK
2011
"ביצוע החתך", מקבלי פרס "עודד מסר", מוזיאון ינקו-דאדא עין הוד
Beta 2: Scales and Measurements, Pavilon Am Milchhof. Berlin
ביצוע החתך, מקבלי פרס האמן הצעיר עודד מסר, הגלריה האוניברסיטאית ע"ש גניה שרייבר, תל אביב
חיים: מדריך למשתמש, אגף רות לחינוך אמנותי, מוזיאון ישראל ירושלים
2012
"נישואי כסף" רמת גן מוזאון לאמנות
חדרי פלאות באמנות עכשווית - מתדהמה עד התפכחות, מוזאון לאמנות הרצליה
2013
"זמן הדפס" המוזאון הפתוח בתפן
Israel Now – Reinventing the future, MACRO Testaccio, Rome
"קריאה אחרונה" מאזה 9 חלל לאמות תל אביב
Ombres et Lumiere מוזאון המדע ע"ש בלומפילד ירושלים
פרסי משרד התרבות והספורט אשדוד מוזאון אמנות מרכז מונרט
פסטיבל מס '10, ללווה (מיה אטון ומיטל כץ מינרבו), תל אביב
2014
Bridge of Donkeys, Kallio Kunsthall, Helsinki
"מזל וברכה" בית התפוצות אוניברסיטת תל אביב
Drawing Room, Magazine III, Stockholm
אפידרמיס גלריה פלורנטין 45 תל אביב
Chicago Triangle, Haifa Museum of Art
"המעי הגס" בצלאל 7 חדר דימויים ירושלים
"יצירה למגירה" הספרייה הלאומית ירושלים
זמן הדפס המוזאון הפתוח בתפן
Colon:, Bezalel 7 - Images Room, Jerusalem
2015
Alter Native, Sprechsaal gallery, Berlin
"טיול פנימי" גלריה דנה קיבוץ יד מרדכי.
הערות שוליים

↑  דר מוספיר, האמנית מאיה אטון הלכה לעולמה בגיל 48, באתר ynet, 18 ביולי 2022
1 2   אופיר חובב, האמנית מאיה אטון מתה בגיל 48, באתר הארץ, 18 ביולי 2022
↑  ענבר דרור, "קשר דם: מאיה אטון" מוזאון ינקו דאדא עין הוד
↑  סמדר שפי, מתחת למיקרוסקופ רגשי, באתר הארץ, 6 בפברואר 2008
↑  רז סמירה דימנט: אלימות רישומית תערוכה קבוצתית, מקום לאמנות 5
↑  סמדר שפי, תערוכה | צלילה חוזרת, באתר הארץ, 11 בפברואר 2011
↑  ברנע רעות, כלכליסט 23.9.12
↑  חדרי פלאות באמנות הישראלית מהשתאות להתפקחות 5.10.12, תפוז בלוגים, (ללא שם מחבר)
↑   גליה יהב, בתערוכה החדשה שלה "חצי מלא" מאיה אטון מגישה לצופה חוויה מהוקצעת של עצב מסעיר, באתר הארץ, 10 בדצמבר 2015
↑  אורין ויינברג, פרנקנשטיין בעיפרון: האומנית שהעירה את המפלצת, באתר ynet, 27 בדצמבר 2017
↑  רעות ברנע, הרשימה המשותפת // 18.5.23, באתר מגזין פורטפוליו, ‏2023-05-18
↑  חגית פלג רותם, הסדרה האחרונה של מאיה אטון - בין הרכישות החדשות לאוסף מוזיאון תל אביב, באתר מגזין פורטפוליו, ‏2023-08-22
↑   גלעד מלצר, זו תערוכה יפהפייה, ואין זה דבר של מה בכך, באתר הארץ, 17 במרץ 2021
| --- | --- |
בקרת זהויות :  NLI: 987007298629705171  GND: 138237662  ISNI: 0000 0000 7885 5747  LCCN: no2008059092  ULAN: 500482452  VIAF: 98453999   WorldCat (עם VIAF): 98453999
חטף

חטף הוא סימן בניקוד העברי, שמשמעותו קיצור הברה – תנועה חטופה. מקורו בניקוד הטברני, והוא קיים גם בעברית בת ימינו. קיים באותיות גרוניות בלבד (א, ה, ח, ע), אולם יש מספר מקרים יוצאי־דופן לאות שאינה גרונית שנוקדה בתנ"ך בחטף. לפי הבלשן גבריאל בירנבאום, הטברנים מנקדי התנ"ך השתמשו בחטף פתח באותיות לא גרוניות במטרה להדגיש לקוראים שמדובר בשווא נע. זה התאפשר כיוון שהם הגו את השווא הנע בתנועת A. ולכן יש לקרוא בעברית מודרנית הנשענת על ההגייה הספרדית חטף פתח מסוג זה כשווא נע בתנועת E.
צורת החטף שתי נקודות זו על גבי זו בדומה לשווא, והוא מופיע תמיד בצמידות לאחד משלושת סימני הניקוד הבאים:
| חטף יחד עם | שם | דוגמה | הגייה בעברית ישראלית | ערך ביוניקוד |
| --- | --- | --- | --- | --- |
| פתח | חטף פתח | אֲ | a ~ ä ~ ɐ | U+05B2 |
| קמץ | חטף קמץ | אֳ | ɔ | U+05B3 |
| סגול | חטף סגול | אֱ | ɛ ~ e̞ | U+05B1 |
חטף חיריק (◌ְִ) הוא סימן נדיר המופיע בכתר ארם צובא.
הקלדה > השיטה הכללית

ב־Windows 8 ובגרסאות חדשות יותר, וכן במערכות לינוקס, פועלת מקלדת לפי ת"י 1492 2012. לפי התקן הזה, סימני החטף מוקלדים באמצעות לחיצה על מקש Alt ימני והמקש שנמצא מימין למקש האות הראשונה של סימן הניקוד:
חטף פתח בסימן ], מימין לאות פ
חטף קמץ באות ר, מימין לאות ק
חטף סגול באות ב, מימין לאות ס
ב־Windows 7 ובגרסאות ישנות יותר, החטפים מוקלדים במצב Caps Lock ובצירוף מקש Shift והמספרים 1, 2, 3.
הקלדה > חטף פתח

Windows 8 וגרסאות חדשות יותר, ומערכות לינוקס (ת"י 1492 2012): צירוף של מקש Alt ימני והמקש ] (מימין לאות פ)
Windows 7 וגרסאות ישנות יותר: בזמן ש־Caps Lock דלוק, לחיצה על Shift-2
macOS‏: Alt-1
אנדרואיד (מקלדת Gboard‏): הקשה ארוכה על האות פ
הקלדה > חטף קמץ

Windows 8 וגרסאות חדשות יותר, ומערכות לינוקס (ת"י 1492 2012): צירוף של מקש Alt ימני והאות ר (מימין לאות ק)
Windows 7 וגרסאות ישנות יותר: בזמן ש־Caps Lock דלוק, לחיצה על Shift-3
macOS‏: Alt-2
אנדרואיד (מקלדת Gboard‏): הקשה ארוכה על האות ק
הקלדה > חטף סגול

Windows 8 וגרסאות חדשות יותר, ומערכות לינוקס (ת"י 1492 2012): צירוף של מקש Alt ימני והאות ב (מימין לאות ס)
Windows 7 וגרסאות ישנות יותר: בזמן ש־Caps Lock דלוק, לחיצה על Shift-1
macOS‏: Alt-3
אנדרואיד (מקלדת Gboard‏): הקשה ארוכה על האות ס
הערות שוליים

↑  לדוגמה: "מְעַט צֳרִי וּמְעַט דְּבַשׁ, נְכֹאת וָלֹט" (בראשית מג יא), "וְכַצִּפֳּרִים הָאֲחֻזוֹת בַּפָּח" (קֹהלת ט יב), "וְאַל-תִּתְּנוּ דֳמִי לוֹ" (ישעיה סב ז), "וּטֳהָר-יָדַיִם יוֹסִיף אֹמֶץ" (איוב יז ט).
מחלף בית רבן

| --- | --- |
 תאריך הקמת המחלף:  אוגוסט 2014 (ראשונית)
 כבישים במחלף:    כביש 4102   כביש 7   כביש 4000
 קואורדינטות:  31°49′14″N 34°43′50″E﻿ / ﻿31.820562°N 34.730575°E﻿ / 31.820562; 34.730575
 
  (למפת השפלה מוגדלת) מחלף בית רבן(למפת השפלה רגילה) מחלף בית רבן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף בית רבן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף בית רבן
 
מחלף בית רבן הוא מחלף הממוקם בסמוך לגבעת וושינגטון המחבר את כביש 7 לכביש 4102 (הגישה ליישובי המועצה האזורית גדרות) וכביש 4000 (הגישה לקיבוץ קבוצת יבנה, לגבעת וושינגטון ולישיבת כרם ביבנה).
המחלף נחנך באוגוסט 2014.
בשנת 2019 נהרגו אם ובנה במחלף כשרכבם נפגע על ידי משאית.
הערות שוליים

↑  מחלף בית רבן החדש נפתח: הדרך לבית החולים "קפלן" ולכביש 6 מתקצרת, באתר ashdodnet.com
↑  הדי כהן, ‏נתיבי ישראל: מחלף בית רבן ייפתח היום לתנועה, באתר גלובס, 25 באוגוסט 2014
↑  משאית התנגשה ברכב פרטי ליד אשדוד: אם ותינוק נהרגו, באתר ynet, 11 ביולי 2019
אסמאעילה קוליבאלי

אסמאעילה שייק קוליבאלי (בצרפתית: Ismaila Cheick Coulibaly; נולד ב-25 בדצמבר 2000 במאלי) הוא כדורגלן מאלי המשחק בעמדת הקשר בקבוצת ל.א.ס.ק. לינץ ובנבחרת מאלי.
קריירת מועדונים

קוליבאלי גדל במחלקת הנוער של דוגוולופילה. ב-14 בינואר 2019 חתם על חוזה לארבע שנים בסרפסבורג 08 מליגת העל הנורווגית. הוא ערך 27 הופעות ליגה במדי המועדון, בהן הבקיע ארבעה שערים.
ב-9 בספטמבר 2020 חתם בשפילד יונייטד מהפרמייר ליג, והושאל מיידית לשלוש עונות לבירסחוט מליגת העל הבלגית. הוא שיחק במועדון במשך שתי עונות, בהן ערך 42 הופעות ליגה והבקיע חמישה שערים, וחזר לשפילד יונייטד לאחר שבירסחוט נשרה לליגת המשנה הבלגית.
לקראת עונת 2022/2023 נכלל קוליבאלי בסגל שפילד יונייטד, שבינתיים נשרה לפוטבול ליג צ'מפיונשיפ. ב-7 בינואר 2023 ערך את הופעת הבכורה שלו במועדון, בניצחון 2-0 על מילוול במסגרת הסיבוב השלישי בגביע ה-FA. ב-11 בפברואר ערך את הופעת הבכורה שלו בליגה, בניצחון 3-0 על סוונסי סיטי במסגרת המחזור ה-31.
קריירה בינלאומית

ב-28 במרץ 2023 ערך קוליבאלי את הופעת הבכורה שלו בנבחרת מאלי, בהפסד 1-0 לנבחרת גמביה במסגרת מוקדמות גביע אפריקה לאומות 2023.
הערות שוליים

↑  Ismael Cheick Coulibaly Klar For Sarpsborg 08 באתר הרשמי של סרפסבורג 08, ‏ 14 בינואר 2019 (בנורווגית)
↑  Sheffield United sign Ismaila Coulibaly then send him to Belgium באתר The Star, ‏ 9 בספטמבר 2020 (באנגלית)
↑  Coulibaly 3 Jaar Beerschot! באתר הרשמי של בירסחוט, 9 בספטמבר 2020 (בהולנדית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אסמאעילה קוליבאלי".
מחלקת חיל האוויר של ארצות הברית

| --- | --- |

 מידע כללי
 מדינה:  ארצות הברית 
 תחום שיפוט:  ארצות הברית 
 סוכנות אם:  מחלקת ההגנה של ארצות הברית 
 סוכנות בת:  חיל החלל של ארצות הברית 
 תאריך הקמה:  18 בספטמבר 1947 
 סגן מזכיר המחלקה:    תת-מזכיר חיל האוויר  ראש מטה חיל האוויר  ראש מבצעי החלל
 מטה מרכזי:  הפנטגון 
 תקציב:  170.2 מיליארד דולר (2018)
 www.af.mil
 
מחלקת חיל האוויר של ארצות הברית (באנגלית: Department of the Air Force; בקיצור: DAF) היא אחת משלוש המחלקות הצבאיות שנמצאות במחלקת ההגנה של ארצות הברית. מחלקת חיל האוויר הוקמה ב-18 בספטמבר 1947, וכוללת בתוכה את כל המרכיבים והיחידות של חיל האוויר של ארצות הברית ושל כוח החלל של ארצות הברית.
בראש המחלקה עומד מזכיר חיל האוויר, אזרח אשר בסמכותו לנהל את ענייני המחלקה, תחת הכוונתו ופיקוחו של מזכיר ההגנה. הקצינים הצבאיים בעלי הדרגה הגבוהה ביותר במחלקה הם ראש מטה חיל האוויר, שהוא היועץ הצבאי למזכיר ומייצג את חיל האוויר במטות המשולבים, וראש מבצעי החלל, המייצג את כוח החלל של ארצות הברית במטות המשולבים.
ראו גם

מחלקת הצי של ארצות הברית
שרי ביגס

שריל לין "שרי" ביגס (באנגלית: Sheryl Lynn Biggs; נולדה ב-28 במרץ 1970) היא פוליטיקאית אמריקאית המכהנת כחברת בית הנבחרים של ארצות הברית מטעם מחוז הקונגרס השלישי של מדינת קרוליינה הדרומית.
ביוגרפיה

ביגס נולדה בעיירה קוזיאסקו (Kosciusko) שבמיסיסיפי. בשנת 1988 השלימה את לימודיה התיכוניים בתיכון קוזיאסקו, ולאחר מכן החלה ללמוד במכללת קרוליינה ללימודים תנ"כיים שם השלימה לימודי תואר ראשון בנצרות, והשלימה דוקטורט בסיעוד מעשי באוניברסיטת סמפורד. ביגס היא אחות מוסמכת ושירתה במשמר הלאומי האווירי של מיסיסיפי, שם הגיעה לדרגת לוטננט קולונל.
בינואר 2024, יום לאחר שהודיע ג'ף דאנקן על פרישתו מהחיים הפוליטיים, הכריזה ביגס כי תתמודד אל בית הנבחרים של ארצות הברית במחוז הקונגרס השלישי של קרוליינה הדרומית. במהלך הבחירות המקדימות זכתה לתמיכתם של נשיא ארצות הברית לשעבר דונלד טראמפ ושל מושל קרוליינה הדרומית הנרי מקמסטר. בבחירות המקדימות סיימה במקום השני עם 28.8%, אחרי הכומר מארק ברנס שגרף 33.2% מהקולות. בסיבוב השני גרפה 51% מהקולות וניצחה בפער של 2% את ברנס.
בבחירות הכלליות בנובמבר 2024 גרפה ביגס 71.7% מהקולות וגברה על מועמד המפלגה הדמוקרטית ביירון בסט. היא הושבעה לתפקידה ב-3 בינואר 2025, עם השבעת הקונגרס ה-119 של ארצות הברית.
הערות שוליים

↑  Kosciusko native advances to primary runoff in South Carolina Congressional race, באתר Breezy News‏, 12 ביוני 2024 (באנגלית)
↑  Oconee resident plans run for SC 3rd District, באתר upstatetoday.com‏, 19 בינואר 2024 (באנגלית)
↑  ג'פרי קולינס, Sheri Biggs wins Republican nod for US House in South Carolina over Trump-backed candidate, באתר AP‏, 25 ביוני 2024 (באנגלית)
↑  https://www.enr-scvotes.org/SC/122436/web.345435/#/summary, באתר מועצת הבחירות של קרוליינה הדרומית (באנגלית)
| --- | --- |
בקרת זהויות :  US Congress: B001325
מטבעת סנקט פטרבורג

| --- | --- |

 נתונים כלליים
 מייסדים:  פיוטר הגדול 
 תקופת הפעילות:  1724–הווה (כ־301 שנים)
 חברת אם:  גוזנאק 
 מיקום המטה:  סנקט פטרבורג
 קואורדינטות:  59°56′59″N 30°18′53″E﻿ / ﻿59.949722222222°N 30.314722222222°E﻿ / 59.949722222222; 30.314722222222 
 ענפי תעשייה:  ייצור מתכת
 מוצרים עיקריים:  מטבעות
  
 spmd.goznak.ru
 he
 
בניין מטבעת סנקט פטרבורג (בעיצוב האדריכל אנטוניו פורטו, 1798-1806).
מטבעת סנקט פטרבורג (ברוסית: Санкт-Петербу́ргский моне́тный двор) היא מטבעה ברוסיה, הנחשבת לאחת המטבעות הגדולות בעולם.
נוסדה על ידי פיוטר הגדול בשנת 1724 בשטח המבצר הפטרופאבלי והוא אחד ממפעלי התעשייה הוותיקים בסנקט פטרבורג. מאז הקמתה היא עוסקת בייצור מטבע עבור המדינה, מה שמאפשר לה לקיים מסחר ולנהל כלכלה. נחשבת למטבעה הוותיקה ברוסיה ואחת הוותיקות בעולם.
מהווה חלק מתאגיד Goznak שבבעלות המדינה.
נפיל

.
נפילים הם יצורים מיתולוגיים מקראיים, בעלי גודל או צורה חריגה, שעל פי המסופר בפרק ו' של ספר בראשית ובכמה ממדרשי חז"ל אם מקבלים את התיאור כפשוטו, היו מלאכים או צאצאי זיווג של בני-אלוהים או מלאכים עם בנות אדם: ”וַיְהִי כִּי־הֵחֵל הָאָדָם, לָרֹב עַל־פְּנֵי הָאֲדָמָה; וּבָנוֹת יֻלְּדוּ לָהֶם׃ וַיִּרְאוּ בְנֵי־הָאֱלֹהִים אֶת־בְּנוֹת הָאָדָם, כִּי טֹבֹת הֵנָּה; וַיִּקְחוּ לָהֶם נָשִׁים, מִכֹּל אֲשֶׁר בָּחָרוּ׃ וַיֹּאמֶר ה', לֹא־יָדוֹן רוּחִי בָאָדָם לְעֹלָם, בְּשַׁגַּם הוּא בָשָׂר; וְהָיוּ יָמָיו, מֵאָה וְעֶשְׂרִים שָׁנָה׃ הַנְּפִלִים הָיוּ בָאָרֶץ בַּיָּמִים הָהֵם, וְגַם אַחֲרֵי־כֵן, אֲשֶׁר יָבֹאוּ בְּנֵי הָאֱלֹהִים אֶל־בְּנוֹת הָאָדָם, וְיָלְדוּ לָהֶם; הֵמָּה הַגִּבֹּרִים אֲשֶׁר מֵעוֹלָם אַנְשֵׁי הַשֵּׁם׃” (ספר בראשית, פרק ו').
בתרבות הפופולרית

בסדרת הטלוויזיה "הנפילים", חייזרים מכוכב אחר החליטו ליישב את אסיריהם בכדור הארץ ואלו זכו לכוחות מיוחדים שגרמו לבני האדם להאמין שהם בני האלים, וכך העונש הפך למתנה. אלו לימים נקראו בתנ"ך - "הנפילים".
חסידי אסכולת האסטרונאוט הקדמון טוענים כי למעשה מדובר בבני כלאיים של חייזרים ובני אדם. הם מוסיפים ומסבירים כי הטכנולוגיה החוצנית המתקדמת הובנה שלא בצדק על ידי בני האדם שחיו לפני המבול, כעדות למעמדם האלוהי של החייזרים.
בארכאולוגיה

במקרים שונים נמצאו ממצאים ארכאולוגיים אשר שויכו לכאורה לנפילים, אולם נכון לשנת 2005, ממצאי עצמות ענק שנמצאו נבחנו על ידי פלאונטאולוגים וסווגו כעצמות דינוזאורים, ושאר הממצאים-לכאורה שנבחנו התגלו כמתיחות.
ראו גם

עזאזל
רפאים
עוג מלך הבשן
לקריאה נוספת

יאיר זקוביץ ואביגדור שנאן, לא כך כתוב בתנ"ך, תל אביב: הוצאת ידיעות ספרים.
גיא דרשן, "סיפור בני האלהים ובנות האדם (בר' ו 1–4) לאור קטלוג הנשים ההסיודי", שנתון לחקר המקרא והמזרח הקדום, כ"ג (תשע"ד), עמ' 155–178
הערות שוליים

↑  בראשית פרק ו': א וַיְהִי כִּי הֵחֵל הָאָדָם לָרֹב עַל פְּנֵי הָאֲדָמָה וּבָנוֹת יֻלְּדוּ לָהֶם. ב וַיִּרְאוּ בְנֵי הָאֱלֹהִים אֶת בְּנוֹת הָאָדָם כִּי טֹבֹת הֵנָּה וַיִּקְחוּ לָהֶם נָשִׁים מִכֹּל אֲשֶׁר בָּחָרוּ. ג וַיֹּאמֶר ה' לֹא יָדוֹן רוּחִי בָאָדָם לְעֹלָם בְּשַׁגַּם הוּא בָשָׂר וְהָיוּ יָמָיו מֵאָה וְעֶשְׂרִים שָׁנָה. ד הַנְּפִלִים הָיוּ בָאָרֶץ בַּיָּמִים הָהֵם וְגַם אַחֲרֵי כֵן אֲשֶׁר יָבֹאוּ בְּנֵי הָאֱלֹהִים אֶל בְּנוֹת הָאָדָם וְיָלְדוּ לָהֶם הֵמָּה הַגִּבֹּרִים אֲשֶׁר מֵעוֹלָם אַנְשֵׁי הַשֵּׁם.
↑  "שמחזאי ועוזיאל הנון נפילין מן שמיא, והוו בארע ביומיא האינון" - תרגום ירושלמי: בראשית ו', ד',
↑  "וקב"ה אפיל לון לתתא בשלשלאן" - זוהר חלק א דף כה/א
↑  "אבל המדרש אשר לר' אליעזר הגדול בפרקיו על המלאכים שנפלו ממקום קדושתם, מן השמים, והוזכר בגמרא, במסכת יומא, הוא הנאות בלשון הכתוב יותר מן הכל" (רמב"ן בפירושו שם).
↑  בראשית רבה כ"ו, י"ד
↑  בראשית רבה כ"ו י"ג
↑  "וַיַּעֲלוּ בַנֶּגֶב, וַיָּבֹא עַד-חֶבְרוֹן, וְשָׁם אֲחִימַן שֵׁשַׁי וְתַלְמַי, יְלִידֵי הָעֲנָק; וְחֶבְרוֹן, שֶׁבַע שָׁנִים נִבְנְתָה, לִפְנֵי, צֹעַן מִצְרָיִם." (ספר במדבר, פרק י"ג, פסוק כ"ב)
↑  ספר דברים, פרק א', פסוק כ"ח, פרק ג', פסוק י"א
↑  תרגום אונקלוס, במדבר יג כב
↑  שחר ושלם במיתולוגיה הכנענית והאוגריתית
↑  ספר ישעיהו, פרק י"ד, פסוק י"ב
↑  ספר יחזקאל, פרק ל"ב, פסוק כ"ז
↑  When Giants Roamed the Earth, archaeology
דניס שפובלוב

| --- | --- |

 לידה:  15 באפריל 1999 (בן 25) תל אביב, ישראל
 מדינה:  קנדה קנדה
 מקום מגורים:  נסאו 
 בן או בת זוג:  Mirjam Björklund (2019–?) 
 גובה:  1.83 מטר
 יד חובטת:  שמאל (חבטת גב היד ביד אחת)
 פעילות כמקצוען:  2016–הווה (כ־9 שנים)
 סה"כ פרסים שצבר:  12,886,828 דולר אמריקאי 
 יחידים
 מאזן קריירה:  141–112(55.7%)
 דירוג שיא:  10 (21 בספטמבר 2020)
 זכיות בטורנירים:  1
 זוגות
 מאזן קריירה:  41-41
 דירוג שיא:  44 (24 בפברואר 2020)
 זכיות בטורנירים:  0
 שיאי גראנד סלאם
 זכיות 0
 אליפות אוסטרליה הפתוחה:  רבע גמר (2022)
 אליפות צרפת הפתוחה:  סיבוב שני (2018)
 וימבלדון:  חצי גמר (2021)
 אליפות ארצות הברית הפתוחה:  רבע גמר (2020)
 תאריך עדכון 29 בפברואר 2022
 
דניס שפובלוב (באנגלית: Denis Shapovalov; נולד ב-15 באפריל 1999) הוא טניסאי קנדי מקצועני. הישג השיא שלו הוא הגעה לשלב חצי הגמר בטורניר גראנד סלאם (וימבלדון 2021). כנער בן 18 זכה בניצחון על רפאל נדאל (2 בעולם) והיה השחקן הצעיר ביותר שהגיע לחצי גמר טורניר בסבב המאסטרס העולמי 1000 של ה-ATP. דורג במקום עשר בעולם (21 בספטמבר 2020) וכיום (אוגוסט 2024) מדורג במקום 139 בעולם.